Publication: Magyar Közlöny
Issue: MK-2009-143 (Year: 2009, Number: 143)
Era: 2004-2010
Section: 25/ 2004. (VII. 7.) AB határozat, ABH 2004, 381, 386.; 24/2006. (VI. 15.) AB határozat, ABK 2006. június, 429, 430.].
Paragraph Index: 340

25/ 2004. (VII. 7.) AB határozat, ABH 2004, 381, 386.; 24/2006. (VI. 15.) AB határozat, ABK 2006. június, 429, 430.]. A választópolgári egyértelmûség szerint a népszavazásra feltenni kívánt kérdésnek egyértelmûen eldönthetõnek kell lennie, arra a választópolgárnak „igen”-nel vagy „nem”-mel kell tudnia válaszolni. A leírtakból következik, hogy a túl bonyolult, érthetetlen vagy félreérthetõ kérdés sem tekinthetõ egyértelmûnek. A testület megállapítja, hogy a jelen eljárásban tárgyalt népszavazási kezdeményezés nem felel meg a fent leírt kritériumoknak. A kezdeményezõ nem határozza meg, hogy a termõföld tulajdonjogának megszerzéséhez feltételül szabott, agrártevékenységhez szükséges képesítés mit jelent (ki által, milyen eljárás keretében igazolt képesítést jelent, kizárólag valamely középfokú vagy felsõfokú intézmény képzése révén megszerezhetõ képesítés-e ez vagy esetleg egy az agrártevékenységhez kapcsolódó tanfolyam elvégzésével is eleget lehet tenni e kritériumnak). Az Országos Választási Bizottság az Nsztv. 10. § b) pontja értelmében, mivel a kérdésben nem lehet országos népszavazást tartani, valamint az Nsztv. 10. § c) pontja értelmében, mivel a kérdés megfogalmazása nem felel meg a tör vény ben foglalt követelményeknek, az aláírásgyûjtõ ív hitelesítését megtagadja. II. A határozat az Alkotmány 13. § (1) bekezdésén, az Nsztv. 2. §-án, 10. §-ának b) és c) pontjain és a 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/b6d501d5bbc2797da9036a303478c68dc84711c2/dokumentumok/5e3de5775d9b08b85470e9a0cfbcf15a4ccb7373/letoltes